**SEURAPARLAMENTIN KOKOUS**

**PE 6.5. KELLO 17**

**PAIKKA: KAUPUNGINTALO KOKOUSHUONE 6**

Paikalla

Janne Koivisto, puheenjohtaja

Ari Rajamäki, liikuntapalvelut

Otto Granbom, Rauma Frisbee ry, frisbee

Juuso Liukko, Rauman Voimailijat ry, paini

Joni Rokosa, Rauman Salba ry

Riikka Loutti, Fera ry, pesäpallo

Antti Saarinen, Rauman Lukko ry, jääkiekko

Auli Kouru, liikuntapalvelut

Kimmo Kouru, sihteeri

etänä Johanna Saarni, Satakunnan urheiluakatemia

**Kaupungin urheiluseura-avustukset, tarpeet muutoksiin**

Aika ajoin on tullut kysymyksiä ja kommentteja seura-avustusten jakokriteereistä mm. koulutuksen huomioiminen laatutekijänä on aiheuttanut kysymyksiä.

Nykyiset perusteet on päätetty lautakunnassa yli 10 vuotta sitten.

Päätettiin, että Auli Kouru kokoaa työryhmän, joka pohtii ja tekee tarvittaessa aloitteen kriteerien muuttamiselle.

**OPM:n seuratuet, raumalaisseurojen saamat tuet**

Tukea tänä vuonna saivat Pallo-Iirot, Naisvoimistelijat, Taitoluistelijat, Basket ja FC Rauma.

Rauman on saanut kohtalaisen hyvin tukea viime vuosina, mutta yhteistyöllä tukea voitaisiin saada vielä enemmän. Janne Koivisto on Palloliitossa perehtynyt avustuskriteereihin ja kertoi, että pienet seurat voisivat saada hyvällä hakemuksella etenkin yhteistyöllä muiden toimijoiden kanssa tukea hyvinkin. Janne lupasi olla tutorina, jos seurat haluaisivat tehdä asiassa yhteistyötä. LiikU ohjeistaa myös hyvin tuen hakemisessa.

**Kaupungin liikuntainvestoinnit ja Karin kampuksen tilanne.**

Ari Rajamäki kertoi kampuksen tilanteesta. Korona ja materiaalipula ovat haitanneet rakentamista, mutta toiveissa on, että 2024 rakennus saataisiin käyttöön.

Tänä vuonna on tulossa talvihallin keinonurmen uusiminen sekä Otanlahdessa tulostaulun uusiminen sekä muita pienempiä kunnostustöitä.

Joni Rokosa kertoi, että Kauppiksen liikuntasalin lattia on niin liukas, että vaarantaa pelaajien turvallisuuden. Siivous salissa on myös puutteellista. Ari lupasi, että lattian kunto tarkastetaan ja asia selvitetään.

**Satakunnan Urheiluakatemia, uusi toiminnanjohtaja Johanna Saarni esittäytyi**

Porin kaupunki on palkannut hänet kehittämään alueen akatemiatoimintaa. Tarkoituksena on levittää toimintaa Porin lisäksi muihinkin alueen kuntiin. Raumalla tärkein lähialan tavoite on saada yläasteelle tavoitteellisille nuorille aamutreenitunnit yhteistyössä koulujen kanssa. Tästä ollaan käynnistämässä keskustelut sivistyshallinnon kanssa.

Tarkemmin akatemiatoiminnasta olympiakomitean sivuilta.

[Urheiluakatemiat ja valmennuskeskukset - Suomen Olympiakomitea](https://www.olympiakomitea.fi/huippu-urheilu/urheiluakatemiaohjelma/urheiluakatemiat-ja-valmennuskeskukset/?msclkid=8497fab2d0f711ec9697139ccebb0ae2)

**Liikuntaseurojen yhteisen kesäleirin ja muiden leirien kuulumiset**

Seurojen yhteinen leiri järjestetään 1.-5.8. Ohessa tietoa leiristä.

Mari-Elina Vene RNV:

*Elokuun Lajiliikkari kutsuu mukaansa kaikki 6-12 -vuotiaat viettämään ikimuistoista leiriviikkoa!*

*Luvassa mahtavia lajikokeiluja, joiden mukana pääsee tutustumaan monipuolisesti uusiin lajeihin.*

*Palloilun lisäksi luvassa temppuilua, leikkimielistä kisailua sekä onnistumisia, iloa ja riemua! Uusia kavereita unohtamatta!*

*Viikon aikana osallistuja pääsee eri seurojen pisteissä tutustumaan ja kokeilemaan uusia ja kivoja juttuja,*

*ja leiri huipentuu toiminnalliseen Iirolandia-päivään perjantaina.*

*Seurojen yhteisleiri järjestetään 1.-5.8. Äijänsuon urheilukeskuksessa ja järjestäjinä ovat Fera, Rauman Naisvoimistelijat, Pallo-Iirot, Rauma Fudoshin ja Rauman Liikuntapalvelut.*

*Leirin hinta on 100€, sisältäen ohjaukset ja käytettävät välineet, lämpimän lounaan joka päivä sekä ryhmätapaturmavakuutuksen.*

*Ilmoittautumiset alkavat 9.5. osoitteessa* [*www.fera.fi/harrastepesis*](http://www.fera.fi/harrastepesis)

*ilmoittautumiset 26.6. mennessä.*

*Osallistujia tulisi olla vähintään 60, jotta leiri päästään toteuttamaan.*

*Leirilaskut lähetetään osallistujien huoltajille sähköpostitse ennen leirin alkua.*

*Voit kääntyä Liikuntapalveluiden puoleen, jos haluaisit ilmoittautua mukaan leirille, mutta tarvitsisit avustusta kustannuksissa.*

**Rauman kaupunkistrategian liikuntaa koskevat ajatukset**

Käytiin lyhyt keskustelu strategiasta, joka löytyy kokonaisuudessaan kaupungin nettisivuilta

[PowerPoint-esitys (tweb.fi)](https://rauma-julkaisu.tweb.fi/ktwebscr/fileshow?doctype=3&docid=114165&version=1)

Strategiaan tullaan vielä palaamaan, sillä tavoitteena on, että seurat omassa toiminnassaan työskentelevät myös yhteisten tavoitteiden elinvoiman, pitovoiman ja valovoiman edistämiseksi. Tärkeänä painopisteenä strategiassa ovatkin juuri lapset ja nuoret, mikä sopii hyvin seurojen ydintoimintaan.

Ari Rajamäki kertoi, että liikuntapalvelut valmistelevat myös liikkumisohjelmaa tavoitteena saada entistä useampi raumalainen liikkumaan terveytensä kannalta riittävästi.

**Ukrainan pakolaisten tilannekatsaus Raumalla.**

Raumalla ei ole vielä näkynyt suurta tulvaa pakolaisissa. Noin 20 lasta on tällä hetkellä raumalaisissa kouluissa. Pallo-Iirojen lisäksi muissa seuroissa ei juurikaan Ukrainasta paenneiden perheiden lapsia ole harjoituksiin tullut. Tähän täytyy kuitenkin varautua. Kaupungille on palkattu maahanmuuttokoordinaattori ukrainalaisten tilannetta koordinoimaan.

**Puheenjohtaja päätti kokouksen klo 18.30**

**Seuraava kokous on ma 23.5**., jolloin seuraparlamentti on kutsutta Porin seuraparlamentin vieraaksi Mäntyluotoon.

Kokouksen jälkeen osa kokouksen osallistujista lähti Jannen vieraana seuraamaan Pallo-Iirojen peliä Turun TPK:ta vastaan.